SA avonturier in Peru aangevalDavid du Plessis. Foto: Facebook Du Plessis (24) is Saterdag deur die twee jong mans aangeval terwyl hy in ŉ kajak op die Ucayali-rivier gevaar het. David se pa, Louis, sê die eerste skoot het sy seun van die kajak laat af val terwyl die tweede skoot hom getref het terwyl hy vir die kant geswem het. Hy sê sy seun is ŉ derde keer geskiet toe hy die kant bereik het. “Hy het besef die enigste manier om te vlug is om te hardloop. Hy het nagenoeg 5 km gehardloop ondanks interne bloeding en ŉ wond aan sy nek wat sy spraak vertraag het.” David se ma, Robyn Wolff, sê haar seun is gelukkig om te leef aangesien dit 10 uur geneem het vir hom om by ŉ hospitaal uit te kom. David het tydelike gehoorverlies en daar moes vloeistof uit sy een long gedreineer word. Niemand is nog in hegtenis geneem in verband met die voorval nie.